section_heading: Uže značenje
paragraph_text: U užem smislu se pod boemima podrazumijevaju književnici, umjetnici ili glazbenici koji se iz raznih razloga odbijaju prihvatiti norme tzv. društvene matice. Boemština se obično odražava pustolovnim i nomadskim načinom života – boemi preferiraju slobodnu ljubav u odnosu na brak; povremena i honorarna u odnosu na stalna zaposlenja; seljenje iz grada u grad umjesto stalne rezidencije ili jednostavni život i sl.